1908年，上海天主敎會擔創辦於徐家匯个震旦學院（后改名震旦大學，1952年撤銷）遷到了呂班路(今重慶南路)。震旦學院裏向有擔任行政工作搭任敎職人員个外國傳敎士，伊拉儕要過宗敎生活，告咾震旦學院裏向有一隻小敎堂。 震旦學院於1903年勒徐家匯初創辦時，還嘸沒一個敎徒學生。遷到呂班路之後，敎會逐步擔學院辦成了有醫學院、法學院、理工學院个正規大學，並改名震旦大學，學生中也有了敎徒。迭能一來，震旦大學个小敎堂就成爲校內天主敎徒過宗敎生活个場所。